Arcos de Xalón

Este articlo tracta sobre Arcos de Xalón, municipio d'a provincia de Soria. Ta atros emplegos d'o toponimo Arcos, veyer Arcos (desambigación). Arcos de Xalón (Arcos de Jalón en castellano) ye un municipio castellan-leyonés, situato en a provincia de Soria y comarca d'a Tierra de Medinaceli (anteriorment d'a comarca d'Arcos de Xalón y en yera a suya capital). A suya población ye de 1.807 habitants (2008), en una superficie de 441,54 km² y una densidat de población de 4,09 hab/km². Cheografía Arcos de Xalón ye situato a 833 metros d'altaria sobre o livel d'a mar, a una distancia de 166 km de Madrit, a capital d'Espanya. Comprende os lugars de Aguilar de Montuenga, Chaorna, Iruecha, Judes, Layna, Montuenga de Soria, Sagides, Ures de Medina, Velilla de Medinaceli, Jubera, Somaén y Utrilla. O sabinar mes gran de Juniperus thurifera ye situato entre Arcos de Xalón y Maranchón inclindo os termins d'as localidaz de Sagides, Chaorna, Judes, Iruecha, Codes y Mochales. Fa poco lo han declarato Puesto d'Intrés Comunitario (LIC). Mugas O suyo termin municipal muga con Medinaceli, Almaluez, Santa María de Huerta, Villel de Mesa, Luzón, Mochales y Maranchón. Parla O lexico popular d'intrés etnografico d'Arcos de Xalón se conoix relativament bien por fegurar esta localidat en l'ALEANR, con a sigla So 600. En o lexico replegau en Judes bi ha muitos aragonesismos u mozarabismos presos por l'aragonés: ababol, alfalfe, almostá, amolar, aventar, canyo, carambulletas, chimenera, dalla, entornar, enruna, forcate, garrucha, glárimas, guchillo, gamella, loseta, noguera, nublo, pedugo, peirón, pelleta, pestache, poyata, poyato, quinyón, tasugo, tovalla, tralla, verbajo, yo vide, zaguero, zamacuco, zocato. Toponimia En o termin de Somaén bi ha una partita dita Castilmontán, con un chacimiento celtiberico. Administración Alcaldes Se veiga tamién Linia 200 d'Adif. Vinclos externos (es) Pachina web oficial municipal. Lexico de Judes. Referencias